Штамп змяшчае назву вытворцы — гэта T.C. Brown-Westhead, Moore &Co, якая вырабляла высакаякасны парцалянавы і фаянсавы посуд з 1862 па 1904 гады. Прысутнічаюць і выявы: ільва з аднарогам, што трымаюць шчыт. Гэта знак каралеўскай гарантыі, які маглі ставіць толькі тыя, хто на працягу як мінімум пяці гадоў пастаўляў вырабы да каралеўскага двара Вялікабрытаніі. Такі знак кампанія пачала дадаваць да свайго таўра з 1890 года. Надпіс кобальтам пад ім сведчыць, што фаянсавую талерку вырабілі па заказе гандлёвага дома B. Kayander&Co ў Адэсе.